Wilhelm Hackman

Wilhelm Hackman (5. heinäkuuta 1842 Viipuri – 21. tammikuuta 1925 Viipuri) oli suomalainen kauppaneuvos (1884), valtiopäivämies ja Hackman & Co:n pääjohtaja.Biografiasampo: Wilhelm Hackman Viitattu 4.4.2021.

Wilhelm Hackmanin vanhemmat olivat kauppaneuvos Johan Fredrik Hackman ja Julie Sophie Jaenisch ja puoliso vuodesta 1867 Alice Marianne von Thompson. Kauppaneuvos Fred Hackman ja vuorineuvos Henry Hackman olivat heidän poikiaan. Wilhelm Hackman valmistui insinööriksi Stuttgartissa 1863, Hackman & Co:n osakas hän oli vuodesta 1866 ja pääjohtaja vuodesta 1879. Hackman perusti Eugen Wolffin ja Lars Krogiuksen kanssa Suomen Höyrylaiva Oy:n, valtion kanssa Outokummun kuparikaivoksen sekä useita muitakin yrityksiä.Otavan Iso tietosanakirja, Otava 1968, osa 3, p. 262 Hän toimi myös muun muassa Finska Elektrokemiska Ab:n isännöitsijänä, oli Viipurin kaupunginvaltuuston jäsen 1875–1911 ja valtuuston puheenjohtaja 1875–1878 sekä Espanjan varakonsuli Viipurissa 1871–1876. Hackmanilla oli lisäksi lukuisia liike-elämän ja muita luottamustehtäviä.

Hackman oli sukunsa edustaja aatelissäädyssä valtiopäivillä 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906.Kuka kukin oli. Viitattu 4.4.2021.Förteckning öfver Ståndets medlemmar. Protokoll förda hos Finlands Ridderskap och Adel vid Landtdagen 1894. Första delen. Helsingfors: Helsingfors Central-Tryckeri, 1895, ss. 4-9.

Lähteet

Luokka:Suomalaiset insinöörit
Luokka:Suomalaiset yritysjohtajat
Luokka:Kauppaneuvokset
Luokka:Suomalaiset aateliset
Luokka:Viipurin kaupunginvaltuutetut
Luokka:Suomen suuriruhtinaskunnan aatelissäädyn valtiopäivämiehet
Luokka:Viipurin kaupunginvaltuutetut
Luokka:Vuonna 1842 syntyneet
Luokka:Vuonna 1925 kuolleet